Nei. Det finnes systemer for å avise turbinene, samt for å hindre isdannelse på turbinene. Disse systemene bruker elektrisitet i forbindelse med dette, og ikke kjemikalier slik man ser på flyplasser. Dette er dessverre en myte om vindkraft vi ofte møter.
Mellom november og april kan det dannes is på vindturbiners tårn, maskinhus (nacelle) og rotorblader, som følge av gitte typer værforhold. Når bladene roterer kan denne isen kastes av turbinene, og dette kalles iskast. Sannsynligheten for at en person blir skadet av isklumper som faller ned eller kastes fra en vindturbin er veldig liten, men konsekvensen dersom det skjer kan være fatal. I følge NVE er det ikke rapportert om alvorlige personskader eller død som følge av iskast fra vindturbiner, hverken i Norge eller internasjonalt (1). Det er allikevel veldig viktig å ha et godt system for avising/anti-ising, samt gode varslingssystemer for isingsfare, slik at man unngår uønskede situasjoner.
(1) Kilde: https://www.nve.no/energi/energisystem/vindkraft/kunnskapsgrunnlag-om-virkninger-av-vindkraft-paa-land/iskast-fra-vindturbiner/